A Bizottság 1617/95/EK rendelete
(1995. július 4.)
a gabonafélék és a rizs import- és exportengedélyezési rendszere alkalmazásának különös részletes szabályainak megállapításáról szóló 1162/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával és az 1528/95/EK rendelettel [1] módosított, a gabonafélék piacának közös szervezéséről szóló 1992. június 30-i 1766/92/EGK tanácsi rendeletre [2], különösen annak 9. cikke (2) bekezdésére, 12. cikke (4) bekezdésére és 13. cikke (11) bekezdésére,
mivel a Bizottság 1162/95/EK rendelete [3] különleges részletes szabályokat állapít meg a gabonafélék és a rizs import- és exportengedélyezési rendszerének alkalmazására vonatkozóan; mivel a maláta-importengedélyek érvényességi idejét nem szabályozza az említett rendelet I. melléklete; mivel következésképpen meg kell határozni egy időtartamot a piaci követelmények figyelembevételével és az említett hiányosság kiküszöbölésére;
mivel az e rendeletben előírt intézkedések összhangban állnak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1162/95/EK rendelet I. mellékletének A. része helyébe ennek a rendeletnek a melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. július 4-én.